laion/Wikipedia-Exotic huggingface dataset:
Mikel Balenziaga

Mikel Balenziaga Oruesagasti (sündinud 29. veebruaril 1988 Zumarragas) on Hispaania jalgpallur, kes mängib vasakkaitsjana Hispaania kõrgliiga klubis Athletic Bilbao. Ta alustas klubikarjääri Real Sociedadis. Aastatel 2006–2008 mängis ta Hispaania tugevuselt kolmandas liigas Real Sociedadi reservmeeskonnas, kuid klubi põhimeeskonda ta ei jõudnud. 2008. aastal liitus Balenziaga esmakordselt Athletic Bilbaoga, mängides klubi põhimeeskonnas Hispaania kõrgliigas hooajal 2008–09. Hooajal 2009–10 mängis ta laenul Hispaania esiliiga klubis Numancia. Aastatel 2011–2013 mängis ta Hispaania esiliigas Valladolidi Reali ridades. Alates hooajast 2013–14 on Balenziaga mänginud taas Athletic Bilbao. Tema profikarjääri ainus värav pärineb 24. septembrist 2016, kui ta lõi Hispaania kõrgliigas värava Sevilla vastu. Aastatel 2007–2008 mängis Balenziaga Hispaania kuni 19- ja kuni 21-aastaste koondistes. 2012. aastal debüteeris ta Baskimaa jalgpallikoondises. Athletic Bilbao Supercopa de España: 2015, 2020–21 Copa del Rey: Teised kohad 2014–15, 2019–20, 2020–21 "Balenziaga prolonga la fiesta en San Mamés". Marca. 24.9.2016. Vaadatud 22.4.2022
Rehepaplus

Rehepaplus on eesti rahvusliku elutunde aluseks oleva omamüüdi rehepapi-arhetüübi üldmõisteline väljendus. Rehepaplus identiteedikontseptsioonina võib tähistada nii nutikat toimetulekupraktikat kui ka moraalitust. Iseseisva terminina tuli sõna kasutusse pärast Andrus Kiviräha "Rehepapi" ilmumist 2000. aastal. Sõna kasutamine Mart Laari poolt Euroopa Parlamendis tekitas 2004. aasta kevadel probleemi termini tõlkimisel teistesse Euroopa keeltesse. Eestlased Rein Veidemann (19. detsember 2003). "Julgest ja targast rehepapist salakavala «rehepapluseni»". Postimees. Eneken Laanes (2009). "Lepitamatud dialoogid: subjekt ja mälu nõukogudejärgses eesti romaanis" (PDF). Tartu Ülikooli Kirjastus. "Eestlastest eurotõlgid pelgavad "rehepaplust"". Postimees. 14. oktoober 2004. Eiki Berg (15. juuni 2005). "Euroopa Parlamendi hiilgus ja viletsus". Riigikogu Toimetised.
Phoenix Ghost

Phoenix Ghost on USAs 2022. aastal Vene-Ukraina sõja jaoks spetsiaalselt loodud ja toodetud tapjadroonid. "Phoenix Ghost" droonid tootis USA õhujõudude tellimuse järgi Aevex Aerospace. Droonide loomisel on peetud nõu Ukraina kaitsejõududega, kes Donbassis sõdisid, mis võiks uue tapjadrooni juures oluline olla. Antud droon on oma tööpõhimõttelt üsna sarnane Switchblade´i droonidega. Nii nagu Switchblade´i mudelid 300 ja 600, on ka see nii-öelda kamikaze tüüpi droon ehk hävib koos pardal oleva laskemoonaga sihtmärgini jõudes, kuid uut drooni on mitmes osas täiustatud. Antud õhurelval on ilmselt väga heal tasemel luurevõimekus ja taktikalised omadused sihtmärgi avastamiseks. Sarnaselt Switchblade mudelitele on nad võimelised ründama ja hävitama keskmise soomusega sõidukeid, kuid Aevexi juhatuse liikme kindral David Deptula teatel suudavad nad lennata iseseisvalt rohkem kui 6 tundi, võrreldes Switchblade'i 40 minutiga. Nad suudavad tõusta õhku vertikaalselt ja tänu infrapunavaaturile saab neid kasutada ka öösel. Muud Phoenix Ghostsi omadused ja tehnilised andmed on salastatud. "USA saadab lahingusse spetsiaalselt Ukraina jaoks toodetud tapjadroonid «Phoenix Ghost»". Postimees. 22. aprill 2022. "Mystery drone: How the Air Force fast-tracked a new weapon for Ukraine". Politico. 21. aprill 2022.
Olena Šuljak

Olena Šuljak (ukraina keeles Олена Олексіївна Шуляк; sündinud 24. jaanuaril 1976 Kiievis) on Ukraina ettevõtja ja poliitik. Ta on 15. novembrist 2021 erakonna Rahva Teener esimees ja 2019. aastast Ukraina Ülemraada liige. Aastatel 1992–1997 õppis ta Ukraina riiklikus transpordiülikoolis ehituse ökonoomika ja organiseerimise erialal, aastatel 2003–2005 omandas ta Ukraina Rahvusvahelises Juhtimisinstituudis magistriraadi ja õppis aastatel 2010–2012 Kiievi ülikoolis psühholoogiat. 2014. aastal esitati ta Demokraatliku Alliansi nimekirjas kandidaadina Kiievi linnavolikokku, kuid ta ei osutunud valituks. 2015. aastal nimetati ta Ukraina finantsadministratsiooni juhi kandidaadiks. 2019. aasta Ukraina parlamendivalimistel valiti ta erakonna Rahva Teener nimekirjas Ukraina Ülemraada liikmeks. Ta on abielus ja tütre ema.
Valletta Kuninglik Ooperimaja

Valletta Kuninglik Ooperimaja või lihtsalt Kuninglik Teater (malta keeles It-Teatru Rjal, itaalia keeles Teatro Reale) oli ooperite ja etenduskunstide koht Malta pealinnas Vallettas. Inglise arhitekti Edward Middleton Barry projekteeritud ehitis tarindati aastail 1862–1866. Vaid seitse aastat pärast valmimist sai selle sisemus tulekahjus ulatuslikult kannatada. Hoone taastati 1877. aastal. Teise maailmasõja ajal sai see Luftwaffe õhupommitamisest otsetabamuse, siis seda enam üles ei ehitatud, ehkki enne hävimist oli see olnud linna üks ilusamaid ja ikoonilisemaid ehitisi. Pärast mitut kõrvalejäetud plaani teatri ümberehitamiseks kujundas varemed siiski ümber itaalia arhitekt Renzo Piano. 2013. aastal avati see etenduspaigana Pjazza Teatru Rjal. https://web.archive.org/web/20140104204802/http://themanwhowenttomalta.wordpress.com/2011/12/12/vallettas-royal-opera-house-from-glamour-to-rubble/ "Arhiivikoopia". Originaali arhiivikoopia seisuga 1. veebruar 2018. Vaadatud 22. aprillil 2022.{{netiviide}}: CS1 hooldus: arhiivikoopia kasutusel pealkirjana (link)  Valletta Kuninglik Ooperimaja – pildid, videod ja helifailid Wikimedia Commonsis
H6im

H6im on setukeelset poprokki esitav setu juurtega ansambel. See tuli kokku ülemsootska Aarne Leima eestvõttel 5. septembril 2020 Setu kuningriigi päevadel Kolossova külas. Leima idee oli Eestis tuntud setu päritolu muusikute kuningriigipäeval esinemisega tõmmata tähelepanu setu liikumisele. Projekt-ansambli repertuaariks said Matis Leima kaks setukeelset isamaalist laulu "Viimädse' sõna'" ja "Peko andsõ tiidä'". Kethi Uibomägi (laul) Ithaka Maria (laul) Matis Leima (klahvpillid, laul) Ivo Laanelind (elektrikitarr) Jaanus Viskar (basskitarr) Reigo Ahven (trummid) Kaarel Raidam (trummid, alates 2022) Lenna Kuurmaa (laul, debüütesinemisel) Kairi Leivo (laul, debüütesinemisel) Viimädse' sõna' (M. Leima / Kauksi Ülle) Peko andsõ tiidä' (M. Leima / Aapo Ilves) Seto kiil ja vinne kiil (M. Leima / Tõnissoni Manni) Veri väläh (M. Leima, I. Laanelind / M. Leima) Upin (M. Leima / Kauksi Ülle)
Sāveh

Sāveh (pärsia keeles ساوه, translitereeritud ka kui Sāwa) on linn Iraanis Markazi provintsis. See asub umbes 100 km Teheranist edelas. 2011. aasta seisuga elas linnas 259 030 inimest. Linnas asub 12. sajandil ehitatud Sāveh' suurmošee. Sāveh' värav 1920. aastatel Sāveh' basaar Sāveh' suurmošee Sāveh' suurmošee minarett https://www.amar.org.ir/english جمعیت به تفکیک تقسیمات کشوری, vaadatud 29.10.2023. "Savah". 1911 Encyclopædia Britannica. "Iran's only female mayor sweeps up small town". The Daily Star. 4. august 2004. Statistical Center of Iran: 2011 Iranian Population and Housing Census
Raúl de Tomás

Raúl de Tomás Gómez (sündinud 17. oktoobril 1994 Madridis) on Hispaania jalgpallur, kes mängib ründajana Hispaania kõrgliigaklubis Rayo Vallecano. Ta alustas klubikarjääri Madridi Realis, mille noorteakadeemiaga liitus ta 2004. aastal. Aastatel 2011–2015 mängis ta Madridi Reali reservmeeskonnas ja kolmandas meeskonnas Hispaania madalamates liigades. Ainsal korral mängis ta Reali põhimeeskonnas 29. oktoobril 2014 Hispaania karikamängus UE Cornellà vastu. Hooajal 2015–2016 oli ta Madridi Realist laenul Hispaania esiliiga klubis Córdoba. Hooajal 2016–17 oli ta laenul Valladolidi Realis, lüües sel hooajal Hispaania esiliigas 14 väravat. 2018. aasta augustis läks ta laenule Hispaania esiliiga klubisse Rayo Vallecano. Hooajal 2017–18 lõi De Tomás Hispaania esiliigas 24 väravat, millega oli liigas paremuselt teine väravakütt. Hooajal 2017–18 võitis ta Rayo Vallecanoga lisaks Hispaania esiliiga. Järgmisel hooajal esmakordselt Hispaania kõrgliigas mängides lõi De Tomás 14 väravat, kuid Rayo Vallecano jäi liigas 20. kohale ja langes kõrgliigast välja. 2019. aasta juulis siirdus ta 20 miljoni euro eest Portugali kõrgliiga klubisse Lissaboni Benfica, kellega ta sõlmis viieaastase lepingu. Kuigi De Tomás lõi hooaja 2019–20 esimeses pooles värava Portugali karikavõistlustel, liigakarikavõistlustel ja UEFA Meistrite Liiga alagrupimängus Peterburi Zeniti vastu, jäi tema panus Portugali kõrgliigas tagasihoidlikuks, kui ta seitsme mänguga ühtegi väravat ei löönud. 2020. aasta jaanuaris naasis De Tomás Hispaaniasse, sõlmides pikaaegse lepingu Espanyoliga. Üleminekusumma oli 20 miljonit eurot, millega sai De Tomás Espanyoli läbi aegade suurimaks ostuks. Hispaania kõrgliigas lõi ta hooajal 2019–20 14 mänguga neli väravat, kuid Espanyol liigasse püsima ei jäänud. Järgmisel hooajal kindlustati tagasi pääs Hispaania kõrgliigasse. Sellele andis suure panuse De Tomás, kui lõi 23 väravat ja oli Hispaania esiliiga suurim väravakütt. Hooajal 2021/22 lõi De Tomás Hispaania kõrgliigas 17 väravat ja valiti ka liigahooaja sümboolsesse koosseisu. 2022. aastat septembris naasis ta Rayo Vallecanosse, kellega sõlmis viieaastase lepingu. Aastatel 2009–2013 mängis De Tomás Hispaania noortekoondistes. Hispaania jalgpallikoondises tegi ta debüüdi 11. novembril 2021 MM-i valikmängus Kreeka vastu. Rayo Vallecano Segunda División: 2017–18 Benfica Supertaça Cândido de Oliveira: 2019 Espanyol Segunda División: 2020–21 "Official: Raul de Tomas joins Espanyol from Benfica". Marca. 9.1.2020. Vaadatud 22.4.2022 "OFICIAL: Raúl de Tomás regresa al Rayo Vallecano". 20 minutos (hispaania). 13. september 2022. Vaadatud 24. märtsil 2023.
Lala Mustafa Paša mošee

Lala Mustafa Paša mošee (türgi keeles Lala Mustafa Paşa Camii, kreeka keeles Τέμενος Λαλά Μουσταφά Πασά) on mošee Küprosel, de facto Põhja-Küprose Türgi Vabariigile ja de jure Küprose Vabariigile kuuluva Famagusta vanalinnas. Mošee ehitati kunagisse keskaegsesse katoliku katedraali, mille Osmanite riik sai pärast 1571. aastat enda valdusse. Katedraali kellatorne ei taastatud enam kunagi, selle asemel ehitati sinna minarett. Praegune nimi määrati 1954. aastal suurvisiir Lala Mustafa Paša järgi.  Lala Mustafa Paša mošee – pildid, videod ja helifailid Wikimedia Commonsis
Pikavere

Pikavere on küla Harjumaal Raasiku vallas. Külas asus Pikavere mõis. Mõisa härrastemajas tegutseb tänapäeval Pikavere Lasteaed-Algkool. Osaliselt jääb Pikavere territooriumile küla põhjaosas asuv Paraspõllu looduskaitseala. Asula lõunapiiri tähistab Aruvalla–Jägala tee. Pikavere raamatukogu Statistikaameti statistika andmebaas, vaadatud 28.10.2023. Eesti haldus- ja asustusjaotuse klassifikaator, vaadatud 9.06.2014.
Senat (ansambel)

Senat on eesti ansambel, mis on seadnud eesmärgiks oma kuulajaskonna silmaringi laiendamise ja harimise. Senat sündis 2020. aastal Tallinnas ja määratleb oma muusikat ühiskonnakriitilise progepopina, mis tähendab oluliste ja aktuaalsete teemade kajastamist heakõlalise, kuid rangete stiilipiirideta helikeelega. Senati muusika teeb omanäoliseks laulu asemel kõne- ja loengukatkete ning muusikast lahutamatute taustavideote kasutamine. Septembrist 2021 maini 2022 tegi Senat läbi kuusinglite hooaja, mille käigus avaldati iga kuu 1. kuupäeval valitud teemal singel ning samal teemal taskusaade "Senati Puhvet", kus lisaks bändile avas teemat ekspert. Maailm pöörleb rekordkiirusel ja homo sapiens otsustab, millises suunas. See tähendab - meie. See tähendab - sina. Otsustad. Me harime end, me kuulame teisi, me käime valimas, me taaskasutame, me püüame märgata ja võtta vähem ruumi, aga meie tegelik supervõime on muusika! Kui su kodutunne on suurem kui su krunt või korter, kui su loodusearmastus ei tunne riigipiire, kui sind saadab edu, aga sa märkad mahajääjaid, kui sa oled valmis uskuma, et see, mida sa tead, ei pruugi olla kogu tõde, kui su maailmapildis on rohkem kui kaks värvi, siis tere tulemast Senatisse! Otsi üles oma teadlikkus, kriitiline meel ja empaatia, ühiskonna üldkoosolek koguneb siin saalis! Me ei oota lihtsustatud vastuseid – taanduv ignorants on meie esimene võit. Elagu teaduslik mõtteviis! Elagu rahvaste rahu! "Oh kooliaeg" (Raul Rebase päevakommentaar koroonaolukorrast) "Mingu sul hästi" (Roy Strideri Ööülikooli loeng "Elamine kahetsuseta") "Planeet B" (Tarmo Soomere Ööülikooli loeng "Ilmast ilma", Donald Trumpi ja Joe Bideni presidendidebatt, Greta Thunberg TheEllenShows jt) "Süüakse ja juuakse" (katked Iina Aasamaa käsiraamatust "Käitumisest") koos näitlejate Indrek Ojari, Argo Aadli ja Hardo Adamsoniga "Eesriide taha" (India poeedi Bhartrhari värss nr 50 ilmaelust loobumise kiitumiseks) "Keeled suhu ja Euroopasse" (Kreisiraadio sketš "Läbirääkimised") "Inimese tumedam pool" (Avo-Rein Terepingi Ööülikooli loeng "Inimese tumedam pool") "Congratulations (At Last You Found Out)" (Alan Wattsi loeng "Wake Up, It's A Dream") "Saab küll (aga me ei tee nii)" (Tõnu Viiki Ööülikooli loeng "Internet ja inimene", Lex Fridmani sissejuhatus intervjuule Mark Zuckerbergiga, jt) "Song For Children" Senat - Kes me oleme, mida me tahame? Reigo Ahven - Fairmus ehk moraalne revolutsioon muusikatööstuses Madis Vasser - Kliimakriis Raul Rebane - Millest üldse tohib rääkida? Anna-Kaisa Oidermaa - Vaimne tervis Peter Pedak - Haridusest Allan Muuk - Inimese tumedam pool Jalmar Vabarna - Milleks muusika? Kristi Saare - Kuidas saada rikkaks? Senat - Kokkuvõtted Matis Leima - klahvpillid, elektroonika, laul Laurits Leima - elektrikitarr Martin-Eero Kõressaar - basskitarr Kaarel Raidam - trummid, laul
Adriane Lopes

Adriane Lopes (29. juuni 1976) on Brasiilia advokaat, kes on alates 2. aprillist 2022 Campo Grande linnapea. Adriane sündis 29. juunil 1976 Gisleni Garcia Barbosa ja Antônio Ferreira Barbosa tütrena. Ta töötas oma isa jäätisetehases. Lisaks töötas ta neli aastat Brasiilia karistussüsteemi haldamise riiklikus agentuuris (Agepen). Ta on jurist, kellel on õigusteaduse ja teoloogia ning avaliku halduse ja linnakorralduse magistrikraad. Ta on Brasiilia Coaching Institute'i (IBC) treener ja juhtiv treener. Ta on abielus Brasiilia poliitiku Lídio Lopesiga ja neil on kaks last. "Adriane Lopes é empossada prefeita de Campo Grande" (Brasiilia portugali). G1. Vaadatud 22. aprillil 2022. "Adriane Lopes – Vice-Prefeita de Campo Grande MS" (Brasiilia portugali). Originaali arhiivikoopia seisuga 4. aprill 2022. Vaadatud 22. aprillil 2022. "Adriane Lopes: de vendedora de sorvetes a prefeita da Capital de MS". www.msnoticias.com.br. Vaadatud 22. aprillil 2022. "Confira perfil de Adriane Lopes, que toma posse como primeira prefeita de Campo Grande | Jornal Midiamax" (Brasiilia portugali). midiamax.uol.com.br. 4. aprill 2022. Originaali arhiivikoopia seisuga 5. aprill 2022. Vaadatud 22. aprillil 2022. "Conheça Adriane Lopes, nova prefeita de Campo Grande".
Roman Daškevõtš

Roman Daškevõtš (ukraina keeles Роман Іванович Дашкевич; 6. detsember 1892 – 12. jaanuar 1975) oli Ukraina Rahvavabariigi sõjaväelane. Ta oli üks Sitši küttide liikumise organiseerijatest Galiitsias. Osales Esimeses maailmasõjas Austria-Ungari armee ohvitserina, 1915. aastal langes Vene vägede kätte sõjavangi, 1917. aasta kevadel põgenes Kiievisse. 1917. aasta novembris organiseeris Sitši küttide Galiitsia-Bukoviina pataljoni. 1918. aasta jaanuaris osales Kiievi lahingutes. Oli seejärel Sitši küttide suurtükiväebrigaadi ülem. Alates 1920. aastast elas Tšehhoslovakkias ja Austrias. 1921. aastal naasis Galiitsiasse ning oli 1921–1922 Sitši seltsi esimees Galiitsias, pärast selle keelamist Poola võimude poolt 1926. aastal asutas paramilitaarse spordi- ja võimlemisseltsi "Lug". Alates 1943. aastast elas kuni surmani Austrias. 6. mail 2019 sai 26. suurtükiväebrigaad Ukraina presidendi ukaasiga lisanimetuse kindral-horunžõi Roman Daskevõtši nimeline. Ruslana Martsenjuk. Ukraina Sitši küttide leegion (1914–1918). Eesti sõjaajaloo aastaraamat No 8 (2018). Lk. 58-59. УКАЗ ПРЕЗИДЕНТА УКРАЇНИ №192/2019 Про присвоєння почесних найменувань військовим частинам Збройних Сил України. 26 артилерійській бригаді почесне найменування «імені генерал-хорунжого Романа Дашкевича» та надалі іменувати її - 26 артилерійська бригада імені генерал-хорунжого Романа Дашкевича; 06.05.2019.
Sebastian Holmén

Rasmus Sebastian Holmén (sündinud 29. aprillil 1992 Boråsis) on Rootsi jalgpallur, kes mängib keskkaitsjana Rootsi kõrgliigaklubis IF Elfsborg. 2013. aastal debüteeris ta Rootsi kõrgliigas Elfsborgi meeskonnas. Aastatel 2016–2019 mängis ta Venemaa kõrgliiga klubis Moskva Dinamo. 2019. aasta juulis sõlmis ta kaheaastase lepingu Hollandi kõrgliiga klubiga Willem II. 2021. aasta juulis sõlmis ta kaheaastase lepingu Türgi kõrgliigaklubiga Çaykur Rizespor.. Ta mängis seal vaid ühe hooaja ning naasis 2022. aasta keskel Elfsborgi. 2015. aastal tuli Holmén Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi sama aasta 15. jaanuaril sõprusmängus Elevandiluuranniku vastu. Rootsi koondises mängis ta pärast seda kuni 2020. aastani veel viis korda. Tema vanem vend Samuel Holmén on endine jalgpallur. https://www.transfermarkt.com/sebastian-holmen/profil/spieler/222320 (vaadatud 22.4.2022)
PROBASS ∆ HARDI

PROBASS ∆ HARDI on Ukraina elektroonilise muusika ansambel. Krementšukist pärit kaheliikmeline ansambel alustas tegevust 2017. aastal. Ansambli koosseisu moodustavad dj-d Probass (Artem Tkatšenko) ja Hardi (Maksõm Mokrenko). Suurema tuntuse saavutas ansambel 2021. aasta oktoobris välja antud singliga "Доброго вечора, ми з України". Loo pealkirja ja ühtlasi ainsat selles kõlanud fraasi on hiljem hakanud kasutama ka poliitikud ja riigiametnikud oma sõnavõttudes, näiteks Mõkolajivi oblastiadministratsiooni ülem Vitali Kim ja kaitseminister Oleksi Reznikov. «ДОБРОГО ВЕЧОРА, МИ З УКРАЇНИ» — ТРЕК ВІД ДІДЖЕЇВ З КРЕМЕНЧУКА ЗІБРАВ ДЕСЯТКИ МІЛЬЙОНІВ ПРОСЛУХОВУВАНЬ poltava.to, 13. märts 2022. «Доброго вечора, ми з України». Цей трек написали діджеї з Полтавщини і він зібрав понад 2 мільйони переглядів на Youtube zmist.pl.ua, 13. märts 2022. Секс-символ України! З ким одружений голова Миколаївської ОДА Віталій Кім та що про нього відомо СЬОГОДНІ, 11. märts 2022. Україна з розумінням прийме капітуляцію Росії, – Резніков texty.org.ua, 10. märts 2022.
Rätla

Rätla on küla Harjumaal Raasiku vallas. Statistikaameti statistika andmebaas, vaadatud 28.10.2023. Eesti haldus- ja asustusjaotuse klassifikaator, vaadatud 9.06.2014.
Holice

Holice (ka Holice v Čechách; saksa keeles Holitz) on linn Tšehhis Pardubice maakonnas Pardubice ringkonnas. Holice asub Pardubicest ligikaudu 15 km idas. Asulat on esmamainitud 1336. aastal. Alevi staatuse sai Horice 15. sajandil ja linnaõigused 1931. aastal. Strzelce Opolskie, Poola Medzev, Slovakkia Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. O městě Město Holice
Emmanuel Dennis

Emmanuel Bonaventure Dennis (sündinud 15. novembril 1997 Yolas) on Nigeeria jalgpallur, kes mängib Inglismaa esiliigaklubis Watford ja Nigeeria jalgpallikoondises. Aastatel 2010–2016 kuulus ta Nigeeria jalgpalliakadeemiasse Kwara Football Academy Ilorin. 2016. aasta mais sõlmis ta lepingu Ukraina klubiga Luhanski Zorja. Hooajal 2016–17 lõi Dennis Ukraina kõrgliigas 22 mänguga kuus väravat. 2017. aasta mais siirdus ta Belgia kõrgliigaklubisse Club Brugge, kellega sõlmis viieaastase lepingu. Hooaegadel 2017–18 ja 2019–20 tuli ta klubiga Belgia meistriks. Belgia kõrgliigas jäi tema arvele nelja hooajaga 19 väravat. 1. oktoobril 2019 lõi ta UEFA Meistrite Liiga alagrupimängus kaks väravat Madridi Reali vastu. Hooaja 2020–21 teises pooles mängis ta laenul Saksamaa kõrgliigaklubis 1. FC Köln. 3. veebruaril 2021 lõi ta Saksamaa karikavõistluste kuueteistkümnendikfinaalis värava Jahn Regensburgi vastu, kuid Saksamaa liigas ta oma väravaarvet ei avanud. 2021. aasta juunis sõlmis ta viieaastase lepingu äsja Inglismaa kõrgliigasse tõusnud Watfordiga. Inglismaa kõrgliigas debüteeris ta 14. augustil 2021 hooaja avamängus Aston Villa vastu ja lõi kohe mängu 10. minutil värava. 20. novembril lõi ta värava ja andis kaks väravasöötu 4:1 võidumängus Manchester Unitedi üle. Hooajal 2021–22 lõi Dennis Inglismaa kõrgliigas kokku kümme väravat, kuid Watford jäi liigas eelviimaseks ja langes tagasi esiliigasse. 2022. aasta augustis siirdus ta äsja Inglismaa kõrgliigasse tõusnud Nottingham Foresti. Hooajal 2022/23 lõi ta Inglismaa kõrgliigas 19 mänguga kaks väravat. Hooaja 2023/24 esimeses pooles oli ta laenul Türgi kõrgliigaklubis İstanbul Başakşehir. 2024. aasta jaanuaris liitus ta laenulepingu alusel taas Watfordiga. Nigeeria jalgpallikoondises tegi Dennis debüüdi 10. septembril 2019 sõprusmängus Ukraina vastu. Koondisekarjääri esimese värava lõi ta 13. juunil 2022 Aafrika meistrivõistluste valikmängus São Tomé ja Príncipe vastu. Club Brugge Belgia kõrgliiga: 2017–18, 2019–20 "Official: Dennis Personal Terms Agreed". Watford F.C. 23.6.2021. Vaadatud 23.4.2022 "Watford 3–2 Aston Villa". bbc.co.uk. 14.8.2022. Vaadatud 23.4.2022 "Watford 4–1 Manchester United". BBC Sport. 20.11.2021. Vaadatud 23.4.2022 "Emmanuel Dennis signs for Forest". https://www.national-football-teams.com/player/75530/Emmanuel_Dennis.html (vaadatud 20.8.2022)
Austraalia kaitsevägi

Austraalia kaitsevägi on Austraalia regulaarvägi, mille ülesandeks on Austraalia Ühenduse territooriumi ja huvide kaitse. Kaitsevägi koosneb mereväest, maaväest ja õhuväest. Kaitseväes teenib umbes 85 000 sõja- ja reservväelast. Austraalia kaitsevägi loodi 1. jaanuaril 1901 ning esialgu oli igal väeliigil enda väejuhatus. 1973. aastal esitas kaitseminister raporti, mis soovitas kaitseväe eraldi väejuhatused liita ning luua kaitseväe juhataja ametikoht. Raporti soovitused rakendati 1976. aastal kui väeliigid viidi ühise juhtimise alla. "Overview". Australian Department of Defence. Vaadatud 23. aprill 2022. "Australian Defence Force (ADF)". Australian Goverment. Originaali arhiivikoopia seisuga 23. märts 2022. Vaadatud 23. aprill 2022.
Kurgla

Kurgla on küla Harjumaal Raasiku vallas. Kurglat läbib Aruküla–Kostivere tee. Aruküla–Kostivere tee Statistikaameti statistika andmebaas, vaadatud 26.10.2023. Eesti haldus- ja asustusjaotuse klassifikaator, vaadatud 9.06.2014.
Ismaïla Sarr

Ismaïla Sarr (sündinud 25. veebruaril 1998 Saint-Louisis) on Senegali jalgpallur, kes mängib äärepoolikuna Prantsusmaa kõrgliiga klubis Marseille Olympique ja Senegali jalgpallikoondises. Aastatel 2009–2016 kuulus ta Senegali klubisse Génération Foot. 2016. aasta mais liitus ta Prantsusmaa FC Metz, kellega sõlmis viieaastase lepingu. Kohe esimesel hooajal mängis Sarr Prantsusmaa kõrgliigas Metzi põhikoosseisus ja lõi viis väravat. 2017. aasta juulis sõlmis ta nelja-aastase lepingu Prantsusmaa kõrgliiga klubiga Rennesi Stade. Seal mängis ta kaks hooaega, mille jooksul lõi ta Prantsusmaa kõrgliigas 13 väravat. UEFA Euroopa Liiga hooaja 2018–19 alagrupiturniiril lõi ta kolm väravat. Värav, mille ta lõi 20. septembril 2018 Tšehhi klubi FK Jabloneci vastu, valiti Euroopa Liiga hooaja parimaks. 2019. aasta mais alistati Prantsusmaa karikafinaalis penaltiseeria järel Paris Saint-Germain ning Sarr realiseeris seal Rennesi otsustava penalti. 2019. aasta augustis sõlmis ta viieaastase lepingu Watfordiga. Üleminekusumma oli umbes 40 miljonit naelsterlingit, millega sai Sarr Watfordi läbi aegade suurimaks ostuks. Inglismaa kõrgliigas lõi ta esimese värava 30. novembril 2019 mängus Southamptoni vastu. 29. veebruaril 2020 lõi ta kaks väravat 3:0 võidumängus Liverpooli üle, lõpetades Liverpooli kaotuseta seeria. Hooajal 2020–21 Inglismaa esiliigas mängides lõi Sarr 13 väravat ning oli sellega Watfordi suurim väravakütt liigas. Suvel 2023 liitus Sarr ligi 13 miljoni euro eest Marseille Olympique'iga. Senegali jalgpallikoondises debüteeris Sarr 2016. aasta septembris Aafrika rahvaste karikavõistluste valikmängus Namiibia vastu. Koondisekarjääri esimese värava lõi ta 8. jaanuaril 2017 sõprusmängus Liibüa vastu. 2022. aastal tuli ta Senegali koondisega Aafrika meistriks. Ta on kuulunud Senegali koondisse veel ka 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel, Rennes Coupe de France: 2018–19 Senegali koondis Aafrika meister: 2022 "Top Ten Goals of the 2018/19 UEFA Europa League". UEFA.com. 30.5.2019. Vaadatud 23.4.2022 "Watford sign Rennes winger Ismaila Sarr for club-record £40m fee". skysports.com. 8.8.2019. Vaadatud 23.4.2022 "Watford beat Liverpool to end 27-match unbeaten run". OneFootball. 29.2.2020. Vaadatud 23.4.2022